da en da nl ca da da de es da da da da da da da da da da da da da de sv sv en en en da de da da da en ru en de de da da en en en en en en en en da en en en da nl da da nb da de nb da da da da da da da da da da da da nl da en da da es nl da
Flot hjemmebanedebut fra det danske SailGP hold i Aarhus | ROCKWOOL Denmark Sail Grand Prix | Copenhagen
20.8.2021 20:35:27 CEST | ROCKWOOL Denmark Sail Grand Prix | Copenhagen
Aarhus kunne ikke drømme om en bedre start ved ROCKWOOL Denmark Sail Grand Prix end, at den danske båd med Nicolai Sehested ved roret åbnede ballet på Aarhus Ø med en sejr i allerførste ræs.
De glade og forventningsfulde danske sejlsportsfans fik noget at juble over allerede, da starten gik i første ræs af ROCKWOOL Denmark Sail Grand Prix i Aarhus. Danskerne med Skipper Sehested ved roret lagde godt fra start og vandt den første SailGP-sejlads i Danmark nogensinde. De danske atleter glæder sig over at kunne give de mange fans, der var mødt op, den første danske SailGP-sejr nogensinde på hjemmebane.
”Det var fantastisk endelig at slippe båden fri og vise de danske fans, hvor fantastisk SailGP er, og at vinde det første race nogensinde i Danmark er jo en drøm,” siger Nicolai Sehested.
Efter det danske holds flotte sejr i første sejlads fulgte en fjerdeplads i anden sejlads, der blev vundet af USA, og en syvendeplads i fredagens sidste ræs. Dermed sluttede danskerne, med Holger Danske på sejlet, dagen på en samlet fjerdeplads inden lørdagens sejladser. Danskerne ender således tre point fra toppen af tabellen i forhold til at kvalificere sig til lørdagens finaleløb, hvor kun de tre bedst placerede både får lov til at dyste mod hinanden.
Selvom de danske atleter ikke sluttede dagen på samme fantastiske måde, som de startede, er den danske skipper klar til at tage kampen op i morgen.
”Det er selvfølgelig ærgerligt, at vi ikke formår at følge den gode start helt til dørs, men vi ligger i en fornuftig position inden morgendagens sejladser, hvor vi stadig går efter en plads i finalesejladsen og en podieplads,” siger Nicolai Sehested.
Drilsk vejr gav masser af drama
Aarhusbugten viste sig da også fra sin mest udfordrende side med skiftende vindforhold, der drillede samtlige hold. Allerede forud for første løb var der drama på vandet, da den spanske båd kæntrede under træningen og måtte udgå fra dagens sejladser.
Selvom Australien ikke vandt et eneste løb i dagens sejladser ligger Tom Slingsbys hold stadig øverst i tabellen med to andenpladser og en femteplads. - et point foran briterne og to foran USA. Storbritannien med Ben Ainslies i spidsen, der tidligere på ugen slog SailGPs hastighedsrekord, skuffede i de to første løb, men tog til genmæle i tredje ræs med en vigtig sejr og rykkede dermed op på andenpladsen i den samlede stilling.
Med så tætte point i toppen kan alt ske på andendagen i ROCKWOOL Denmark Sail Grand Prix. Hvis du vil se de imponerende F50-bådene live i Aarhus, kan sejladserne stadig følges fra tilskuerpladserne på Aarhus Ø eller ses live på TV 2 og TV 2 PLAY.
Løbsdag 2 starter lørdag den 21. august klokken 13:00, og der er stadig billetter at få til havnefronten.
Få mere information om billetter og ROCKWOOL Denmark Sail Grand Prix på SailGP.com/Denmark
Samlet stilling efter første dag af ROCKWOOL Denmark Sail Grand Prix | Aarhus:
Australien – 18 point
Storbritannien – 17 point
USA – 16 point
Danmark – 15 point
New Zealand – 14 point
Japan – 13 point
Frankrig – 6 point
Spanien – 0 point
Anton GreiffenbergMarketing Events & Communications ManagerROCKWOOL Denmark Sail Grand Prix | Aarhus
Sacha KempHead of PRSailGP
Tlf:+44 7772 577 129skemp@sailgp.com
Morten SvanKommunikationskonsulentHarbinger Public Relations
Information om ROCKWOOL Denmark Sail Grand Prix | Copenhagen
ROCKWOOL Denmark Sail Grand Prix | Copenhagen
OM ROCKWOOL Denmark Sail Grand Prix i Aarhus
Aarhus er vært for den fjerde event i det SailGPs anden sæson. Grand Prix-arrangementet markerer ligaens første besøg i Skandinavien plus den første mulighed for styrmand Nicolai Sehested og Danmarks SailGP-hold præsenteret af ROCKWOOL for at sejle i danske farvande efter indvielsen af holdet i slutningen af 2019. Sejladserne finder sted ved Aarhus Ø, byens nye pulserende havnekvarter med sejlads i den omkringliggende bugt.
SailGP er kapsejlads på en helt ny måde. SailGP er et årligt, globalt sportsmesterskab med højteknologiske F50 katamaraner og ærefrygtindgydende præstationer fra atleter i verdensklasse. De tilskuervenlige, kystnære Grand Prix’er sejles i nogle af verdens mest ikoniske havne, hvor rivaliserende landshold kæmper mod hinanden og med naturens kræfter i identiske avancerede F50-katamaraner, der er konstrueret til intens kapsejlads med hastigheder, der når op på mere end 50 knob (næsten 100 km/t). Hele sæsonen kulminerer med et $1 million vinder-tager-alt matchrace. SailGP blev grundlagt i 2018 og har hovedkontor i London og New York.
Læs mere på SailGP.com.
Følg pressemeddelelser fra ROCKWOOL Denmark Sail Grand Prix | Copenhagen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra ROCKWOOL Denmark Sail Grand Prix | Copenhagen
Danmark sikrede anden podieplacering i træk ved SailGP på hjemmebane20.8.2022 19:55:42 CEST | Pressemeddelelse
Ved lørdagens ROCKWOOL Denmark Sail Grand Prix sikrede Nicolai Sehested og det danske SailGP-hold sig for anden gang i træk en podieplacering, mens New Zealand dominerede løbet og tog en sikker sejr i Nordhavn.
Se billederne: Kongelig Kapsejlads på vandet ved SailGP20.8.2022 16:43:21 CEST | Pressemeddelelse
For anden dag i træk lagde H.K.H. Kronprins Frederik og H.K.H. Kronprinsesse Mary lørdag vejen forbi ROCKWOOL Denmark Sail Grand Prix | Copenhagen. Fredag var der rundvisning og gennemgang af de højteknologiske F50-katamaraner, men lørdag var der Kongelig Kapsejlads på vandet. Danmark mod Australien. H.K.H. Kronprins Frederik mod H.K.H. Kronprinsesse Mary.
I dag flyver den danske SailGP-superbåd hen over Øresund: "Vi føler os ovenpå"19.8.2022 10:26:21 CEST | Pressemeddelelse
Der er gode, danske nyheder forud for ROCKWOOL Denmark Sail Grand Prix | Copenhagen, som løber af stablen i dag klokken 15.30. Ifølge Nicolai Sehested, som er skipper på det danske ROCKWOOL-hold, følte holdet sig nemlig ovenpå ved gårsdagens træningssejlads i Nordhavn.
Lokale sejlklubber får besøg af stjernerne under SailGP18.8.2022 12:18:49 CEST | Pressemeddelelse
Det er imponerende og kan virke overvældende, når den prestigefyldte sejlsportsliga SailGP gør sit indtog med kæmpe katamaraner, telte, containere og tusindvis af mennesker. Men lige under overfladen gemmer der sig et hav af initiativer med fokus på blandt andet læring, talentudvikling og bæredygtighed.
Kæmpe sejlsportsevent engagerer mere end 1.000 skoleelever i København15.8.2022 12:01:32 CEST | Pressemeddelelse
Når den prestigefyldte sejlsportsliga, SailGP, i denne uge besøger København for første gang, kommer der ikke kun til at være fokus på, hvem der vinder på vandet i weekenden. Blandt andre initiativer vil programmet INSPIRE Learning i løbet af ugen engagere mere end 1.000 københavnske skoleelever.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022